294 



tum rimosae, lacunosae, ruminatae, si rimae laminis a mem- 

 brana seminis interna oriundis discretae sunt, lobulatae, 

 fenestratae. Tum plerumque glabrae, rarius pilosae. 



Figura subrotundae, ovatae cordatae (Malvaceae), 

 oblongae, lanceolatae (Umbelliferae), emarginatae, excisae, 

 bipartitae (Convolvulus) , multipartitae. In plantis similli- 

 mis varias formas habere monuit Gaertnerus. 



Caudiculus directus est, qui cum axi cotyledonum 

 decurrit, inclinatus, cujus axis cum axi cotyledonum 

 adjangulumrectum aut obtusum conjungitur (Malvae, Ruta), 

 reflexus qui juxta ipsam cotyledonum basin subito ver- 

 sus alteram earum extremitatem recurvatur et vel lateri- 

 bus (Siliquosae quaedam) vel rimae earum accumbat (Le- 

 guminosae quaedam), obvolutus cotyledonibus involutus 

 (Siliquosae, Orthoploceae). Saepe vero cotyledones in his 

 ante maturitatem minus flexae sunt, quam in semine 

 maturo. 



Germinatio embryonis evoluti ita fieri solet, ut ex- 

 tremitas radicularis augeatur, terram intret, saepe magno 

 flexu curvata quo ipsam attingat, intra terram radicem ra- 

 diculasve emittat, tum sursum flectatur, ita extremitas co- 

 tyledonaris sursum tollatur et in altum crescat. Tum co- 

 tyledones in folia seminalia excrescunt. Gemmula expli- 

 catur uti aliae gemmae, initio e parenchymate tota quanta 

 composita, tum vasa spiralia breviarticulata in medio 

 exorta accumulantur, demum rite distribuuntur ut caulis 

 procedat, qualis in Dicotyleis esse solet. Albumen si ad- 

 est consumitur et effoetum cum integumentis dejicitur. 



Cotyledones quaedam subterraneae manent, nec ex- 

 plicantur, quarum aliae testam exeunt ut Leguminosae va- 

 riae, aliae vero textam numquam exeunt uti Aesc. Hippocas- 



